| *Acanthodactylus erythrurus* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Reptilia |
| Orde: | Squamata |
| Suborde: | Sauria |
| Infraorde: | Scincomorpha |
| Familia: | Lacertidae |
| Xénero: | *Acanthodactylus* |
| Especie: | ***A. erythrurus*** |

 |
| Nome binomial |
| '**Acanthodactylus erythrurus'**(Schinz, 1833) |
|  |
| Sinonimia |
| * *Lacerta erythrura* Schinz, 1833
* *Acanthodactylus vulgaris* A.M.C. Duméril & Bibron, 1839
* *Acanthodactylus belli* Gray, 1845
* *Acanthodactylus erythrurus* — Mertens, 1929
 |

*A. erythurus*.
Exemplar inmaturo co seu característico rabo vermello.
***Acanthodactylus erythrurus*** é unha especie de lagarto da familia dos lacértidos, que é endémica do noroeste africano e da Península Ibérica. O seu nome científico significa "dedos con espiñas" (*Acanthodactylus*), polas espiñas que moitas especies do xénero teñen nos dedos das patas posteriores, que forman unha especie de peite, aínda que non son patentes nesta especie, e "de rabo vermello" (*erythrurus*), porque os individuos xoves teñen o rabo desa cor.

Distribución
------------

*A. erythrurus* vive na Península Ibérica (gran parte de España e unha parte de Portugal) e en Alxeria, Marrocos e parte de Tunicia. Dentro do estado español escasea no norte, e en Galicia só pode verse ás veces no límite do país (non obstante, está incluído na Lista de réptiles de Galicia). O seu status para a IUCN é "pouco preocupante"

Hábitat
-------

Aínda que esta especie prefire rexións secas con vexetación escasa, non está restrinxida a terreos áridos, e non é rara noutros ambientes con máis vexetación.

Descrición
----------

A coloración deste lagarto e o patrón das súas manchas son extremadamente variables. Como resultado, os zoólogos clasificaron ás veces as poboacións con esas variacións en especies distintas. Hainos de cor lisa, pero a maioría dos adultos son pardos ou grises con moitas liñas (ata 10) lonxitudinais e manchas. Os inmaturos teñen o rabo e as coxas vermellas, característica que pode permanecer nalgúns adultos. Na cabeza carecen de escama occipital e só teñen dúas supraoculares sobre cada ollo. A lonxitude media total dos adultos maduros sexualmente incluíndo o rabo é de 18 a 20 cm.

Comportamento
-------------

Igual que outros membros do xénero *Acanthodactylus*, pode defenderse agresivamente e morder tenazmente cando o tratan de capturar. Implícanse continuamente en liortas con outros membros da súa especie e os machos defenden enerxicamente os límites dos seus territorios. A súa posición característica de repouso é coas patas anteriores ergueitas. Ten a capacidade de correr a gran velocidade.

Reprodución
-----------

*A. erythrurus* é ovípara. O número de ovos nas súas postas varía de 3 a 7.

Subespecies
-----------

Recoñécense tres subespecies, incluíndo a subespecie nominotípica, que son:

* *Acanthodactylus erythrurus atlanticus* Boulenger, 1918 - Marrocos
* *Acanthodactylus erythrurus belli* Gray, 1845 - Alxeria e Marrocos
* *Acanthodactylus erythrurus erythrurus* (Schinz, 1833) - Península Ibérica

Notas
-----

1. 1 2 3  The Reptile Database. .
2. 1 2 3 4  Slimani T, Miras JAM, Joger U, El Mouden H, Geniez P. (2006). Acanthodactylus erythrurus. In: IUCN 2008. IUCN Red List of Threatened Species. Retrieved 19 February 2009.
3. 1 2 3 4  Arnold EN, Burton JA. 1978. *A Field Guide to the Reptiles and Amphibians of Britain and Europe*. London: Collins. 272 pp. + Plates 1-40. ISBN 0-00-219318-3. (*Acanthodactylus erythrurus*, p. 122 + Plate 17 + Map 63).

Véxase tamén
------------

### Bibliografía

* Salvador A. 1982. A revision of the lizards of the genus *Acanthodactylus* (Sauria: Lacertidae). *Bonner Zoologische Monographien* (16): 1-167. (*Acanthodactylus erythrurus*, pp. 57–65, Figures 23-25, Map 11).
* Schinz HR. 1833. *Naturgeschichte und Abbildungen der Reptilien.* Leipzig: Brodtmann. iv + 240 pp. + Plates 1-102. (*Lacerta erythrurus*, p. 102 + Plate 38).

### Ligazóns externas

* 
* 
* 

|  |  |
| --- | --- |
| Control de autoridades | 
* Wd: Q205053
* MAG: 2779304469

 |

|  |  |
| --- | --- |
| Identificadores taxonómicos | 
* ADW: Acanthodactylus\_erythrurus
* BioLib: 59256
* EPPO: AKNDER
* EUNIS: 10602
* FE: 214611
* FE-New: ID
* GBIF: 5226733
* iNaturalist: 35430
* IRMNG: 10641532
* IUCN: 61456
* NCBI: 111511
* uBio: 182931

 |

|  |  |
| --- | --- |
| Identificadores | 
* UMLS: C1052630

 |